**Referat fra Forældremødet i VGF 28. sep. 2023 kl. 16:30**

Bestyrelsen i VGF havde indkaldt til forældremøde og ønskede at informere om følgende:

Niels præsenterede foreningens nye måde at arbejde på. Her er kodeordet ”begrænset frivillighed”.

Bestyrelsen har måttet sande at vi ikke kan køre videre med den ”gamle” måde at køre foreningsarbejde, men at vi fremover ønsker at inddrage forældrene i meget højere grad.

Vi ved at det er svært at få travle forældre ind i bestyrelser og derfor ønsker vi at køre med veldefinerede opgaver, som forældre kan byde ind på – og dermed arbejde begrænset med frivilligt arbejde.

Det kan eksempelvis være at en forælder kan være med til at rydde på plads efter opvisninger, hjælpe med at sætte børnenes hår til opvisninger, tilbyde samkørsel osv osv. Vi planlægger at kortlægge alle de opgaver, vi ønsker hjælp til.

Spørgsmål fra forældre:

Der kom et spørgsmål til hvorledes man melder sit barn syg eller på anden måde fraværende til træning. Vi anbefaler, man skriver på facebooksiden – alternativt kan man sygemelde sig på Klubmodul-appen.

Til sidst talte vi kort med de forældre, der har børn på Showteam-holdet. Her har flere spørgsmål til
Italiensturen ”Festival Del Sole”, som er planlagt til at starte 29. juni 2024. Børnene er hjemme igen d. 7. juli 2024

**Vigtige datoer i sæsonen 2023 / 2024:**

Vestegnens Gymnastikdag: Søndag d. 28-1-24.

Generalforsamling: ?

Forårsopvisning: Søndag d. 28-4-24.

Se mere info på vores hjemmeside VI39 Gymnastik &amp; Fitness – Forsiden (vallensbaekgymnastik.dk)

Vh Maja Ipsen

Formand for VGF